שיחה:אלוהים לא משחק בקוביות

message: יש בעיתיות בחלק של "המשך המחלוקת". כשמדובר על פרדוקס EPR מתערבבים למעשה שני דברים: דטרמיניזם, שבו המאמר עוסק, ועיקרון המקומיות, שלמעשה אינו קשור. המסקנה שעיקרון המקומיות אינו תקף היא רחוקה מהמציאות. ירון ק. - שיחה 22:30, 24 בספטמבר 2011 (IDT)
replies: text: אנא פרט. פרדוקס EPR קובע שאו שיש משתנים חבויים או שאין מקומיות. האין זה כך? דניאל • תרמו ערך 23:51, 24 בספטמבר 2011 (IDT)
replies: text: :למעשה רק הפרה של אי שיוויון בל קובעת זאת. הפרדוקס רק מציג סיטואציה שקשה להסביר באמצאות מכניקת הקוונטים ויחסות פרטית, זה בגלל שאיינשטין הניח ריאליזם מקומי (כלומר גם דטרמניזים וגם מקומיות) ולכן את קיומם של משתנים חבויים לוקלים. אח"כ בל ניסח את זה בצורה מפורשת והראה שמשתנים כאלה לא יוכלו להסביר את מכניקת הקוונטים. אבל זה עדיין לא אומר שאין משתנים חבויים (לא לוקלים) או שאין מקומיות. ירון ק. - שיחה 07:02, 25 בספטמבר 2011 (IDT)
replies: text: ::לעניות דעתי הטיעון של איינשטיין הוא שהפרדוקס נפתר על ידי  ריאליזם מקומי. בל הראה שריאליזם מקומי לא ייתכן. דניאל • תרמו ערך 11:26, 25 בספטמבר 2011 (IDT)
replies: text: :::הטיעון של איינשטיין הוא שאם מניחים ריאליזם מקומי אז מכניקת הקוונטים סותרת יחסות פרטית. הוא רק נתן פרדוקס, לא פתר אותו. בל הראה שראליזם מקומי בעצמו סותר את מכניקת הקוונטים. אבל יש הבדל בין ריאליזם מקומי ועקרון המקומיות. בכל מקרה מכניקת הקוונטים עצמה לא מפרה מקומיות ובוודאי שאי אפשר להגיד שעיקרון המקומיות אינו תקף. ירון ק. - שיחה 12:18, 25 בספטמבר 2011 (IDT)
replies: text: ::::אני מזמין אותך לתקן את הדברים. דניאל • תרמו ערך 12:31, 25 בספטמבר 2011 (IDT)
thread_title: המשך המחלוקת

message: הערבתי את המילה „אלוהים” מהסוגריים בציטוט לפסקה רצה מיד אחרי הציטוט. הערתי בתקציר העריכה שגם נעשה גם בערך המקביל בגרמנית, וזה הגיוני, כי כך קל יותר לקרוא את הציטוט.
דניאל ב. שחזר את זה עם ההסבר „זה הערך המקורי. אני לא יודע גרמנית.”. 
כאמור, העניין הוא לא מה הערך המקורי או לא, אלא איך נוח יותר לקרוא אותו. בלי סוגריים זה נוח יותר, כי הציטוט רציף. יש דעות אחרות? --אמיר א׳ אהרוני - שיחה 14:59, 3 במאי 2016 (IDT)
replies: text: גם לדעתי עדיף כאן השימוש בסוגריים מרובעים, המבארים את המילה תוך כדי קריאת הציטוט. אביעדוס • שיחה 21:54, 3 במאי 2016 (IDT)
thread_title: סוגריים

message: בפרק האידיאולוגי המוזר "הוצאה מן ההקשר" מספר העורך הוויקיפדי על אמונותיו האישיות, ללא מקור אמין, ומציג אותן כעובדה לקוראים. כך הוא כותב:
"בהקשרים מסוימים, מושם הדגש במשפט על ההתייחסות ל"אלוהים" (או "הזקן" כפי שהוא מכונה במקור). אמונתו התאולוגית של איינשטיין עצמו הייתה מורכבת. הוא דגל בהשקפה פנתאיסטית הדומה לתפיסתו של שפינוזה. הוא האמין שהטבע הוא האלוהים ודחה את ההשקפה של אל משגיח כפי שהוא נתפס בדתות המונותאיסטיות. באומרו "אלוהים" מתכוון איינשטיין לטבע ולחוקיו ו"אלוהים לא משחק בקוביות" אנלוגי ל"אין אקראיות בטבע"."
אמונתו ופרשנותו האישית של העורך הוויקיפדי לגבי איינשטיין - שגויות.
נתחיל בכך שאיינשטיין לא היה פנתאיסט, ולא חשב שאלוהים הוא הטבע. איינשטיין הבהיר את כוונתו היטב:
"אני לא אתאיסט, ולא בטוח אם ביכולתי להגדיר עצמי פנתאיסט. הבעיה גדולה מידי עבור שכלנו המוגבל, אך אולי אוכל להשיב במשל. השכל האנושי, לא משנה עד כמה השיג מיומנות, אינו מסוגל לתפוס את היקום. אנחנו דומים לילד קטן שנכנס אל ספרייה ענקית, שקירותיה מכוסים עד התקרה בספרים הכתובים בשפות רבות ושונות. הילד יודע שמישהו חייב היה לכתוב את הספרים הללו, אך אינו יודע מי או איך, כי אינו מבין את השפות שבהן נכתבו. הילד מבחין בתוכנית ברורה בסידור הספרים, סדר מסתורי שאינו מסוגל לתפוס, אך מבחין בו במעורפל.
נראה לי שזה הוא היחס של השכל האנושי, ואפילו החכם והמשכיל ביותר - כלפי אלוהים. אנו רואים יקום מסודר בצורה מופלאה, שמציית לחוקים מסוימים, אך מבינים את החוקים רק במעומעם. שכלנו המוגבל לא מסוגל לתפוס את הכוח המסתורי שמניע את מערכות הכוכבים".
(מקור: Albert Einstein, interview with George Sylvester Viereck, Glimpses of the Great, pp. 372-373.)
בדומה לשפינוזה, איינשטיין לא האמין באלוהות פרסונלית (כלומר, אל משגיח, דתי), אך לא טען שאלוהים הוא "הטבע" או "חוקי הטבע". הנה מכתבו המפורסם של איינשטיין בנושא זה:
 ”מה שקראת על אמונתי הדתית היה, כמובן, שקר – שקר שחוזרים עליו באופן שיטתי. אינני מאמין באלוהות פרסונלית ומעולם לא הכחשתי זאת, אלא הבעתי זאת בבהירות. אם יש בי משהו שניתן לכנותו דתי, זוהי הערצה בלתי מוגבלת למבנה העולם ככל שהמדע שלנו יכול לגלותו.”
מקור: https://en.wikipedia.org/wiki/Religious_and_philosophical_views_of_Albert_Einstein
איינשטיין הסיק על קיומו של אלוהים (כלומר - מתכנן ליקום), אך לא האמין באלוהים דתי (כלומר - אלוהים אשר מתגלה לבני אדם ומצווה עליהם מצוות). העורך הוויקיפדי סילף בטעות את דברי איינשטיין, אשר אמר שהוא לא מאמין באלוהים פרסונלי (-דתי), כדי לטעון שאיינשטיין אמר שאינו מאמין באלוהים בכלל.
על כן, הציטוט של איינשטיין: "אלוהים אינו משחק בקוביות" - אינו אמירה מטאפורית, אלא הסבר לוגי. איינשטיין סבר שלא ייתכן שתיאוריית הקוונטים פועלת על מכאניזם של אקראיות, כיוון שהאמין שקיים תכנון מאחורי היקום ולכן חוקיות. איינשטיין כתב מכתב זה למדען בשם מקס בורן, והסביר את כוונתו:
"אתה מאמין באלוהים אשר משחק בקוביות, אך אני מאמין בחוקיות וסדר בעולם שקיימים באופן אובייקטיבי".
"You believe in a God who plays dice, and I in complete law and order in a world which objectively exists"
מקור: בקישור לעיל. 2A06:C701:4D19:1A00:82E:6C5F:661A:7BE3‏ 14:27, 8 בינואר 2024 (IST)
thread_title:  העורך הוויקיפדי הוציא את הדברים מהקשרם